ร้านนี้ได้ยินชื่อเสียงมานานแล้ว สบโอกาศเลยลองไปชิมกัน
บริเวณร้านค่อนข้างกว้าง มีทั้งห้องแอร์ และโอเพ่นแอร์
อาหารหาดูราคาแล้วค่อนข้างแพงใช้ได้ 
แต่เมื่อมาเสริฟแล้วรู้สึกปริมาณสมกับราคาจริงๆ
รู้ทั้งรู้ว่าร้านนี้ปริมานอาจได้เยอะ แต่ด้วยความหิวเลยเผลอสั่งไป 5 เมนู จากคนทาน 4 คน
จานแรกเป็นซี่โครงสะพานโค้งเล็ก นี่ขนาดเล็กยังมาเยอะซะขนาดนี้ทั้ง สลัดผัก เฟรนฟราย รสชาติน้ำซอสออกหวาน ตัวซี่โครงนุ่ม แต่เหมือนเขาจะอบมาก่อนแล้ว พอมีคนสั่งก็แต่เวฟเสริฟ
จานต่อมาเราสั่งสลัดแบบเลือกเอง เพิ่มปลาดอลลี่ทอด
ซอสเป็นทาร์ทาร์ โดยรวมผักสดดี ให้เยอะมาก
ปลาทอดแป้งเยอะไปหน่อย แต่ไม่อมน้ำมัน ซอสไม่ค่อยอร่อยเท่าไร
อีกเมนูเป็นแบบเลือกเองเหมือนกัน เพิ่มปูอัด ซอสเป็นเธาร์ซัน ปูอัดได้น้อย ได้แค่ 2-3 อันเอง ซอสอันนี้ก็โอเคใช้ได้
เมนูต่อไปเป็นข้าวผัดกะเพรา ทางร้านใช้ข้าวกล้อง กลิ่มหอมๆดี ผัดกะเพราออกเผ็ดนิดๆ มีสลัดมาให้ด้วย
เมนูสุดท้ายเป็นแกงเขียวหวาน เสริฟแบบชุดเบนโตะ 
น้ำแกงเขียวหวาน ออกหวานนิดๆ เผ็ดหน่อยๆ ใช้ได้ค่ะ
โดยรวมแล้ว รสชาติออกกลางๆ ไม่ได้อร่อยเวอร์ ปริมาณค่อนข้างเยอะ เหมาะสำหรับคนที่ชอบทานผักจริงๆๆ เพราะขนาดเราก็ชอบผักแต่กินไปๆก็แอบเลี่ยนเหมือนกัน 
แต่คิดเงินมาแล้วก็ไม่แพงมาก ทั้งหมดนี้5เมนูน้ำเปล่า2 ขวด ประมาณ 600 บาท